CELEX: 32014R0874
Language: lt
Date: 2014-08-08 00:00:00
Title: 2014 m. rugpjūčio 8 d. Komisijos įgyvendinimo reglamentas (ES) Nr. 874/2014 dėl tam tikrų prekių klasifikavimo Kombinuotojoje nomenklatūroje

13.8.2014   
            
            
               LT
            
            
               Europos Sąjungos oficialusis leidinys
            
            
               L 240/6
            
         KOMISIJOS ĮGYVENDINIMO REGLAMENTAS (ES) Nr. 874/2014
   2014 m. rugpjūčio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje; Tas laikotarpis turėtų būti trys mėnesiai.
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 8 d.
      
         
            Komisijos vardu
         
         
            Pirmininko pavedimu
         
         Martine REICHERTS
         
            Komisijos narė
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Žiedo formos tekstilės apdangalas iš poliesterinio audinio, kuris, siekiant pagerinti padangos protektoriaus veikimą važiuojant per sniegą, uždedamas ant tam tikrų automobilių rūšių padangų.
                  Dirbinio centrinės dalies vidinė pusė pagaminta iš stiprių ištisinių poliesterio pluošto gijų, užtikrinančių struktūros atsparumą. Dirbinio centrinės dalies išorinė pusė pagaminta iš dviejų skirtingų matmenų neištisinių poliesterio pluošto gijų, pašiurkštinančių dirbinio paviršių ir taip užtikrinančių absorbciją ir sukibimą. Todėl centrinė dirbinio dalis, dengianti su žeme besiliečiančią padangos dalį, sunkiau plyšta ir pasižymi geresnėmis absorbcijos ir sukibimo savybėmis negu kitos dalys.
                  Kitos dirbinio dalys dengia padangos šonus ir sukonstruotos taip, kad važiuojant prilaikytų dirbinį savo vietoje.
                  Visos dalys susiūtos viena su kita.
                  Prie vieno dirbinio šono pritvirtintos keturios juostelės iš austinio polipropileno, kurios naudojamos kaip rankenėlės uždedant dirbinį ant padangos.
                  Žr. nuotrauką (1)
                  
               
               
                  6307 90 98
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis (BAT), XI skyriaus 7 pastabos f punktu ir KN kodus 6307, 6307 90 ir 6307 90 98 atitinkančiais prekių aprašymais.
                  Dirbinys neklasifikuotinas kaip reikmuo ir nepriskirtinas 8708 70 subpozicijai, nes jis tik pagerina padangos protektoriaus veikimą važiuojant per sniegą, tačiau nei pritaiko automobilį konkrečiai eksploatacijai, nei išplečia jo eksploatacijos galimybes, nei atlieka konkrečią funkciją, susijusią su pagrindine automobilio funkcija (žr. bylos C-152/10 Unomedical [2011], Rink. p. I-5433, 29 punktą).
                  Dėl šių priežasčių ir dėl to, kad pagamintas tik iš tekstilės medžiagos, o jo skirtingos dalys susiūtos viena su kita, dirbinys klasifikuotinas kaip kiti gatavi tekstilės dirbiniai priskiriant KN kodą 6307 90 98.
               
            
         (1)  Paveikslas pateikiamas tik dėl informacijos.